*Projekts*

**LATVIJAS REPUBLIKAS MINISTRU KABINETS**

2018.gada \_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_\_\_\_.§)

**Grozījumi Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem”**

Izdoti saskaņā ar Filmu likuma

9.panta trešo daļu

1. Izdarīt Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem” (Latvijas Vēstnesis, 2010, 172.nr.; 2013, 173.nr.) šādus grozījumus:
   1. Izteikt 3.punkta ievaddaļu šādā redakcijā:

„3. Finansējumu šo noteikumu ietvaros piešķir saskaņā ar Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014) 54.pantu, nepārsniedzot Regulas Nr.651/2014 4.panta 1.punkta z) apakšpunkta aa) apakšpunktā minēto robežvērtību, šādiem projektiem:”.

* 1. Izteikt 4.punktu šādā redakcijā:

„4. Projektu konkursam var iesniegt biedrības, nodibinājumi, mikrouzņēmumi, mazie, vidējie un lielie komersanti atbilstoši Komisijas regulas Nr.651/2014 1.pielikumam un 2.panta 24.punktā noteiktajam.”.

* 1. Izteikt 5.1.apakšpunktu šādā redakcijā:

„5.1. projekta iesniedzējs atbilst grūtībās nonākušas komersanta pazīmēm, kas noteiktas Komisijas regulas Nr.651/2014 2.panta 18.punktā;”.

* 1. Papildināt 5.punktu ar 5.2.1apakšpunktu šādā redakcijā:

„5.2.1 uz projekta iesniedzēju attiecas neizpildīts līdzekļu atgūšanas rīkojums saskaņā ar iepriekšēju Eiropas Komisijas lēmumu, kas minēts Komisijas regulas Nr.651/2014 1.panta 4.punkta „a” apakšpunktā;”.

* 1. Papildināt 5.3.apakšpunktu aiz vārdiem „finansēšanas līgumiem” ar vārdiem „tajā skaitā gada laikā pēc filmas, kura saņēmusi finansējumu, pabeigšanas nav nodevis filmas oriģinālu vai filmas kopiju tādā formātā, kas ļauj iegūt filmas oriģināla kvalitāti Latvijas Nacionālajam arhīvam saskaņā ar Filmu likuma 4.panta pirmo daļu;”.
  2. Izteikt 6.punktu šādā redakcijā:

„6. Šo noteikumu 3.1.apakšpunktā minētajiem Latvijas filmu veidošanas projektiem ne mazāk kā 65 % no projektam kopējā Nacionālā kino centra piešķirtā finansējuma jāizlieto Latvijā. Kopražojuma filmas veidošanas projektiem, kur Latvijas puses finansiālā ieguldījuma daļa nav lielāka par 25%, piešķirtais finansējums izlietojams Latvijā 80% apmērā. Piešķirto finansējumu noteiktajā apmērā izlieto, veicot pakalpojumu apmaksu Latvijā reģistrētiem pakalpojumu sniedzējiem.”.

* 1. Izteikt 8.8.apakšpunktu šādā redakcijā:

„8.8. attiecināmo izmaksu pozīcijas, ņemot vērā Komisijas regulas Nr.651/2014 54.panta 5.punktu;”.

* 1. Izteikt 11.punktu šādā redakcijā:

„11. Projekta iesniedzējs iesniedz projektu Nacionālajā kino centrā nolikumā norādītajā termiņā, ievērojot Komisijas regulas Nr.651/2014 6.panta 2.punktā minētos nosacījumus par stimulējošo ietekmi”.

* 1. Papildināt 12.punktu aiz vārdiem „latviešu valodā” ar vārdiem „izņemot, ja nolikumā nav noteikts citādi.”.
  2. Aizstāt 14.punktā vārdus „Nacionālā kino centra elektroniskā pasta adresi” ar vārdiem „Nacionālā kino centra oficiālo elektroniskā pasta adresi”.
  3. Aizstāt 16.punktā vārdu „žanra” ar vārdu „veida”.
  4. Papildināt 17.punktu ar otro teikumu šādā redakcijā:

„Nacionālais kino centrs neuzskaita šo noteikumu 24.1.apakšpunktā veiktās vērtēšanas atbilstoši administratīvās atbilstības vērtēšanas kritērijiem pārbaudes rezultātā noteikto neatbilstību”.

* 1. Svītrot 18.punktā atsauci uz 20.punktu.
  2. Papildināt noteikumus ar 18.1punktu šādā redakcijā:

„18.1 Finansējumu piešķir, ievērojot Komisijas regulas Nr.651/2014 1.panta 5.punkta nosacījumus.”.

* 1. Izteikt 19.punktu šādā redakcijā:

„19. Šo noteikumu 3.1.apakšpunktā minētajam Latvijas filmas veidošanas projektam kopējais piešķirtais finansējuma apmērs nepārsniedz 50 % no projekta kopējām izmaksām un kopražojuma filmas veidošanas projektam, kur Latvijas puses finansiālā ieguldījuma daļa nav lielāka par 25%, piešķirtais finansējuma apmērs nepārsniedz 80 % no projekta kopējām Latvijas izmaksām neatkarīgi no publiskā finansējuma avota”.

* 1. Svītrot 20.punktu.
  2. Svītrot 22.punktu.
  3. Svītrot 23.punkta ievaddaļā vārdus „tai netiek prognozēti komerciāli panākumi un”.
  4. Svītrot 23.5.apakšpunktā vārdus „un tās scenārija pamatā ir latviešu autora literārais oriģināldarbs.”.
  5. Papildināt 23.punktu ar 23.6.apakšpunktu šādā redakcijā:

„23.6. filmas scenārija pamatā ir latviešu autora literārais oriģināldarbs.”.

* 1. Svītrot 24.2.apakšpunktā iekavas un vārdus „(izņemot, ja projekts ir mazbudžeta filma saskaņā ar šo noteikumu 22.punktā minētajiem nosacījumiem)”.
  2. Izteikt 24.3.apakšpunktu šādā redakcijā:

„24.3. vērtēšana atbilstoši kvalitātes vērtēšanas kritērijiem filmas veidošanas projektiem (3.pielikums), ievērojot nolikumā minēto projektu vērtēšanas metodiku, – vērtējot atbilstību, iespējams izvērtēt projekta kvalitāti saistībā ar projektu konkursa mērķi.

* 1. Papildināt 24.punktu ar 24.4.apakšpunktu šādā redakcijā:

„24.4. vērtēšana atbilstoši kvalitātes vērtēšanas kritērijiem citiem ar filmu nozari saistītiem projektiem (4.pielikums), ievērojot nolikumā minēto projektu vērtēšanas metodiku, – vērtējot atbilstību, iespējams izvērtēt projekta kvalitāti saistībā ar projektu konkursa mērķi.”.

* 1. Izteikt 26.punktu šādā redakcijā:

„26. Ja projekts vai projekta iesniedzējs neatbilst kaut vienam no šo noteikumu 1.pielikumā minētajiem projekta iesniedzēja atbilstības kritērijiem vai kaut vienam no šo noteikumu 1.pielikuma 2.1., 2.2., 2.3., 2.4. vai 2.5.apakšpunktā minētajiem projekta atbilstības kritērijiem, Nacionālais kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu.”.

* 1. Izteikt 27.punktu šādā redakcijā:

„27. Ja projekts neatbilst kādam no šo noteikumu 1.pielikuma 2.6., 2.7., 2.8., 2.9., 2.10. vai 2.11.apakšpunktā minētajiem projekta atbilstības kritērijiem, Nacionālais kino centrs rakstiski pieprasa projekta iesniedzējam precizēt projektu vai iesniegt papildu informāciju. Pieprasījumu nosūta pa pastu vai uz projekta iesniedzēja norādīto elektroniskā pasta adresi.”.

* 1. Izteikt 30.4.apakšpunktu šādā redakcijā:

„30.4. kopražojuma filmu ekspertu komisija;”.

* 1. Papildināt 30.punktu ar 30.5.apakšpunktu šādā redakcijā:

„30.5. citu filmu nozares projektu komisija.”

* 1. Svītrot 32.punktā iekavas un vārdus „(izņemot, ja projekts ir mazbudžeta filma saskaņā ar šo noteikumu 22.punkta nosacījumiem)”.
  2. Svītrot 34.punktā atsauci uz 20.punktu.
  3. Izteikt VII nodaļas nosaukumu šādā redakcijā:

„VII Finansēšanas līguma noslēgšana, projekta īstenošanas uzraudzība un filmu projektu nekomerciālās tiesības”.

* 1. Papildināt noteikumus ar 47.punktu šādā redakcijā:

„47. Lai nodrošinātu atbalstīto filmu nekomerciālu pieejamību sabiedrībai, Nacionālajam kino centram ir tiesības, iepriekš informējot producentu:

47.1. veikt atbalstītās filmas nekomerciālu izplatīšanu izglītības iestādēs, bibliotēkās, festivālos, filmu dienās, Latvijas filmu popularizējošos, izglītojošos un tamlīdzīgos pasākumos visā pasaulē;

47.2. ievietot atbalstīto filmu Nacionālā kino centra administrētās audiovizuālajās tehnoloģijās, tajā skaitā interneta platformās (ar piekļuvi Latvijas teritorijā), ne agrāk kā 48 mēnešus pēc īsmetrāžas animācijas filmas un dokumentālās filmas un ne agrāk kā 60 mēnešus pēc spēlfilmas un pilnmetrāžas animācijas filmas nacionālās pirmizrādes, izņemot gadījumus, kad Nacionālais kino centrs un producents vienojas par filmas publicēšanu pirms šī termiņa.”.

* 1. Izteikt 1.pielikumu šādā redakcijā:

„1.pielikums

Ministru kabineta

2010.gada 12.oktobra noteikumiem Nr.975

**Administratīvās atbilstības vērtēšanas kritēriji**

**1. Projekta iesniedzēja atbilstības kritēriji**

|  |  |  |  |
| --- | --- | --- | --- |
| Nr.p.k. | Kritērijs | Jā | Nē |
| 1.1. | Projekta iesniedzējs atbilst Ministru kabineta 2010.gada 12.oktobra noteikumu Nr.975 „Kārtība, kādā Nacionālais kino centrs piešķir publisko finansējumu filmu nozares projektiem” (turpmāk – noteikumi) [4.punktā](https://likumi.lv/doc.php?id=220300#p4) minētajiem nosacījumiem, Latvijas filmas veidošanas projekta iesniedzējs atbilst [Filmu likuma](https://likumi.lv/ta/id/212399-filmu-likums) [8.panta](https://likumi.lv/ta/id/212399-filmu-likums#p8) trešajā daļā minētajiem nosacījumiem |  |  |
| 1.2. | Projekta iesniedzējam nav nodokļu parādu un valsts sociālās apdrošināšanas obligāto iemaksu parādu |  |  |
| 1.3. | Projekta iesniedzējs neatbilst grūtībās nonākuša komersanta pazīmēm, kas noteiktas Komisijas regulas Nr.651/2014 2.panta 18.punktā. |  |  |
| 1.4. | Projekta iesniedzējs ir izpildījis saistības, kas izriet no finansēšanas līgumiem par projektu īstenošanu, kas noslēgti ar Nacionālo kino centru, tajā skaitā, gada laikā pēc filmas, kura saņēmusi publisko finansējumu, pabeigšanas nav nodevis filmas oriģinālu vai filmas kopiju tādā formātā, kas ļauj iegūt filmas oriģināla kvalitāti Latvijas Nacionālajam arhīvam saskaņā ar Filmu likuma 4.panta pirmo daļu. |  |  |
| 1.5. | Projekta iesniedzējs nav raidorganizācija |  |  |
| 1.6. | Vairāk nekā 25 % no projekta iesniedzēja pamatkapitāla vai balsstiesību nepieder valstij vai pašvaldībai, raidorganizācijai vai valsts vai pašvaldību kapitālsabiedrībām |  |  |

**2. Projekta atbilstības kritēriji**

|  |  |  |  |
| --- | --- | --- | --- |
| Nr.p.k. | Kritērijs | Jā | Nē |
| 2.1. | Projekts ir iesniegts noteiktajā termiņā |  |  |
| 2.2. | Projekts attiecas uz projektu konkursa mērķi saskaņā ar nolikumu |  |  |
| 2.3. | Projekts ir Latvijas filma saskaņā ar Filmu likuma 3.panta pirmo punktu |  |  |
| 2.4. | Latvijas spēlfilmas vai animācijas filmas veidošanas projekts atbilst noteikumu 16.punktā minētajiem nosacījumiem |  |  |
| 2.5. | Projekts atbilst noteikumu 17.punktā minētajam nosacījumam |  |  |
| 2.6. | Projekta iesnieguma veidlapa ir pilnībā aizpildīta, un to ir parakstījusi projekta iesniedzēja amatpersona vai pilnvarota persona |  |  |
| 2.7. | Ir ievērotas noteiktās prasības attiecībā uz projekta noformējumu, eksemplāru (kopiju) skaitu, iesniegšanas veidu |  |  |
| 2.8. | Ir iesniegti visi nepieciešamie dokumenti |  |  |
| 2.9. | Projektā pieprasītais finansējuma apmērs atbilst nolikumā noteiktajam finansējuma apmēram (ja attiecināms) |  |  |
| 2.10. | Latvijas filmas veidošanas projekta atbilstība noteikumu 6.punktā minētajiem nosacījumiem |  |  |
| 2.11. | Projektā norādītais līdzfinansējuma apmērs nav mazāks par nolikumā noteikto līdzfinansējuma apmēru (ja attiecināms)” |  |  |

* 1. Izteikt noteikumu 3.pielikumu šādā redakcijā:

„3.pielikums

Ministru kabineta

2010.gada 12.oktobra noteikumiem Nr.975

**Kvalitātes vērtēšanas kritēriji filmas veidošanas projektam**

|  |  |  |
| --- | --- | --- |
| Nr.p.k. | Kritērijs | Tiek vērtēts |
| 1. | Projekta nozīmīgums un aktualitāte | Filmas projekta tēmas/idejas aktualitāte, nozīmīgums un (vai) oriģinalitāte primāri Latvijas, bet arī Eiropas filmu kultūras kontekstā |
| 2. | Projekta mākslinieciskā kvalitāte | Projekta idejas pamatojums un kvalitāte, filmas scenārija un (vai) sižeta kvalitāte, kā arī filmas radošais un vizuālais risinājums |
| 3. | Projekta profesionālā kvalitāte | Projekta finansēšanas, mārketinga un filmas izplatīšanas stratēģija, filmas izplatīšanu apstiprinoši dokumenti, filmas izplatīšanas potenciāls |
| 4. | Projekta finanšu, laika un darbības plāna samērojamība | Projekta tāmes, kalendāra grafika, filmas garuma un formāta atbilstība projekta specifikai, kā arī projekta izmaksu atbilstība konkursa finansējumam |
| 5. | Projekta iesniedzēja iepriekšējā pieredze un kompetence | Filmas projekta iesniedzēja administratīvi finansiālā kapacitāte, projekta iesniedzēja/producenta iepriekšējā pieredze filmu veidošanā un izplatīšanā vai līdzvērtīgu projektu īstenošanā, kā arī iepriekšējo projektu vēsture Nacionālajā kino centrā |
| 6. | Projekta autoru iepriekšējā pieredze un kompetence | Projekta radošās un (vai) tehniskās komandas, tai skaitā projekta vadītāja, kvalifikācija un pieredze” |

* 1. Papildināt noteikumus ar 4.pielikumu šādā redakcijā:

„4.pielikums

Ministru kabineta

2010.gada 12.oktobra noteikumiem Nr.975

**Kvalitātes vērtēšanas kritēriji citiem ar filmu nozari saistītiem projektiem**

|  |  |  |
| --- | --- | --- |
| Nr.p.k. | Kritērijs | Tiek vērtēts |
| 1. | Projekta nozīmīgums un aktualitāte | Projekta nozīmīgums un aktualitāte |
| 2. | Projekta mākslinieciskā kvalitāte | Projekta idejas kopējā kvalitāte, kā arī projekta satura izklāsts, piedāvājot loģisku un racionālu skaidrojumu par šīs idejas realizēšanas nepieciešamību |
| 3. | Projekta profesionālā kvalitāte | Projektam nepieciešamo finanšu līdzekļu piesaistes stratēģija, kā arī plānoto aktivitāšu stratēģija, un tās pamatojums saistībā ar konkursa mērķi |
| 4. | Projekta finanšu, laika un darbības plāna samērojamība | Projekta tāmes un kalendārā grafika atbilstība projekta specifikai, kā arī projekta izmaksu atbilstība konkursa finansējumam |
| 5. | Projekta iesniedzēja iepriekšējā pieredze un kompetence | Projekta iesniedzēja iepriekšējā pieredze līdzvērtīgu projektu īstenošanā, kā arī iepriekšējo projektu vēsture Nacionālajā kino centrā |
| 6. | Projekta autoru iepriekšējā pieredze un kompetence | Projekta radošās un (vai) tehniskās komandas, tajā skaitā projekta vadītāja, kvalifikācija un pieredze” |

1. Noteikumi stājas spēkā 2019.gada 1.janvārī.

Ministru prezidents M.Kučinskis

Kultūras ministre D.Melbārde

Vīza: Valsts sekretāre D.Vilsone

Mednis 67358859

Edgars.Mednis@nkc.gov.lv